PATVIRTINTA

Neringos gimnazijos direktoriaus

2025 m. birželio 12 d.

įsakymu Nr. 5V-28

**NERINGOS GIMNAZIJA**

**LAUKO aikštynų IR SPORTO SALĖS BEI TRENIRUOKLIŲ KLASĖS**

**vidaus tvarkos taisyklės**

**BENDROSIOS NUOSTATOS**

Neringos gimnazijos teikiamų atlygintinų paslaugų : lauko aikštynų, sporto salės ir treniruoklių klasės kainos nustatytos ir patvirtintos Neringos savivaldybės tarybos 2018 m. gruodžio 20 d. sprendimu Nr. T1-212 (2023 m. vasario 2 d. sprendimo Nr. T1-2 redakcija).

Šios taisykles taip pat jų pakeitimai/papildymai (aktualios redakcijos) skelbiami Neringos gimnazijos internetiniame puslapyje [www.neringosgimnazija.lt](http://www.neringosgimnazija.lt) bei skelbimų lentose. Laikoma, kad lankytojai su nurodytose vietose viešai skelbiama taisyklių redakcija, papildomais/ pakeitimais yra susipažinę ir atskirai nesupažindinami.

**Visi aikštynų klientai ir lankytojai turi laikytis šių taisyklių ir atitinkamose situacijose skatinti kitus jų laikytis**

**Žaidimo laikas**

Krepšinio, badmintono ir futbolo lauko aikštynai, sporto salė, treniruoklių klasė dirba : I – VII nuo 8:00 iki 20:00 \*\*.

Žaidimo laikas lauko aikštynuose yra rezervuojamas iš anksto, su aikštyno klientų aptarnavimo sistema arba sporto salės prižiūrėtoju, suderintu laiku arba laikas rezervuojamas klientams naudojantis internetinės parduotuvės paslaugomis. Žaidėjai gali naudotis paslaugomis tik jiems rezervuotu laiku, kitu atveju privalo derinti rezervacijų laiką su sporto salės prižiūrėtoju arba kitais atsakingais asmenimis. Pasibaigus rezervacijos laikui klientas turi palikti aikštelę. Susiekus su sporto salės prižiūrėtoju aikštelės nuomos laikas esant galimybei gali būti pratęstas, min. laikas 30 min. Nesusiderinus aikštelės nuomos toliau žaisti draudžiama.

**Apranga**

Visi žaidėjai aikštelėse, sporto salėje bei treniruoklių klasėje privalo dėvėti tvarkingą sportinę aprangą bei atitinkamai krepšiniui/badmintonui/futbolui skirtą avalynę.

**Klientų elgesio normos**

Visi lauko aikštyno, sporto salės ar treniruoklių klasės lankytojai turi deramai elgtis – draudžiama rėkauti, švilpauti, keiktis, rūkyti, vartoti alkoholinius gėrimus, šiukšlinti, daužyti raketes ar kitus kietus daiktus į grindų dangas, atitvarus, kitais būdais gadinti aikštynų inventorių, įrangą ar trukdyti kitiems žaidėjams/lankytojams. Klientas atidaręs sporto salės, treniruoklių durų spynas automatinėmis priemonėmis (pvz. paskambinus į nurodytą telefono nr., naudodamas kodą) turi jas iškart uždaryti įėjęs ar išėjęs iš patalpų.

**Žaidėjų etiketas**

Žaidėjas, prieš pradėdamas žaidimą, turi įsitikinti, ar kiti žaidėjai, lankytojai yra nutolę saugiu atstumu ir nebus užgauti skriejančio kamuoliuko ar su rakete ar kitu būdu jiems nebus padaryta žalos. Draudžiama vaikščioti po kitų žaidėjų aikštelę kuomet vyksta žaidimas.

**Maistas ir užkandžiai**

Valgyti, gerti žaidėjai ir jų svečiai gali tik tam skirtose aikštyno/sporto patalpose ir vietose (prie aikštelėse įrengtų suoliukų). Su savimi į aikštyną lankytojai gali pasiimti atsigerti tik tuo atveju, jei gėrimas yra plastikinėje taroje ir tai yra nespalvotas gėrimas(gazuotas/negazuotas vanduo).

**Atsakomybės paskirstymas**

Lauko aikštyno, sporto salės bei treniruoklių klasės lankytojai atsako už bet kokius savo, savo šeimos narių, savo kviestinių svečių padarytus paslaugų teikėjui ir/ar tretiesiems asmenims nuostolius bei šių taisyklių pažeidimus. Neringos gimnazija neatsako už klientų saugumą. Lankytojai patys atsako už savo sveikatos būklę ir jos tinkamumą atitinkamam sportui, tame tarpe patys reguliuoja treniruočių ir žaidimo krūvį bei prisiima visą traumų, kūno ir sveikatos sužalojimų, taip pat mirties riziką.

Lauko aikštynai, sporto salė, treniruoklių klasė bei jų pagalbinės patalpos, įskaitant rūbinę bei rūbų spintą, dušų, tualetų, taip pat bendros erdvės, nėra pritaikytos paliktų ar kitų asmeninių daiktų (pinigai, kreditinės/debetinės kortelės, juvelyriniai dirbiniai, laikrodžiai, mobilieji telefonai, kompiuteriai, raktai, drabužiai, avalynė, inventorius ir kita) saugojimui. Gimnazija neatsako už narių, lankytojų, svečių ar kitų asmenų, asmeninius daiktus ir bet kokiems daiktams dingus patirtos žalos neatlygina. Rastus paliktus daiktus paslaugų teikėjas prižiūri 3 dienas, kurių neatsiėmus yra perkeliami iš saugomos į bendrą radinių vietą. Apie bet kokius šių taisyklių pažeidimus pranešama administracijai, kuri savo nuožiūra gali apriboti teisę naudotis paslaugomis.

Esant blogom oro sąlygoms: stipri liūtis, stiprus vėjas, kitos svarbios priežastis pvz. užsitęsusios varžybos siūlomas rezervuoto laiko perkėlimas. Pateikus prašymą pinigai grąžinami į nurodytą banko sąskaitą. Kitais atvejais pinigai nėra grąžinami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*\* Krepšinio, badmintono ir futbolo lauko aikštynai, sporto salės, treniruoklių klasės darbo laikas nurodytas tik vasaros sezono metu.